**BULETIN DE INFORMAŢII EUROPENE**

****

**3 – 7 septembrie 2018**

|  |  |
| --- | --- |
| POR 2014-2020: peste 3.000 de contracte de finantare semnateMiercuri, 5 Septembrie 2018

|  |
| --- |
| Ministerul Dezvoltării Regionale şi Administraţiei Publice, prin Autoritatea de Management pentru Programul Operaţional Regional (POR) 2014-2020, a semnat, până în prezent, peste 3.000 de contracte de finanţare pentru beneficiarii programului (autorități publice și private), valoarea totală a contractelor depăşind 18,59 de miliarde de lei (aproximativ  4,15 miliarde de euro).Proiectele vizează investiții atât în sectorul public, cât şi în cel privat, în domenii precum: creşterea eficienței energetice a blocurilor de locuințe și clădirilor publice, transportul public, conservarea şi valorificarea monumentelor istorice, regenerarea mediului urban, modernizarea drumurilor județene, dezvoltarea turismului, infrastructura socială și educațională, creșterea competitivității mediului de afaceri.Prin finanţarea celor peste 3.000 de contracte, Programul Operațional Regional va contribui la crearea a peste 7.000 de noi locuri de muncă.\* \* \*Programul Operațional Regional (POR) 2014-2020 este unul dintre programele operaționale din generația 2014-2020 implementate în România, cofinanțate din fondurile europene structurale și de investiții şi gestionate de Ministerul Dezvoltării Regionale şi Administraţiei Publice, în calitate de Autoritate de Management.POR 2014–2020 are ca obiectiv general creşterea competitivităţii economice şi îmbunătăţirea condiţiilor de viaţă ale comunităţilor locale şi regionale, prin sprijinirea dezvoltării mediului de afaceri, infrastructurii şi serviciilor, pentru dezvoltarea durabilă a regiunilor, astfel încât acestea să-şi poată gestiona în mod eficient resursele şi să-şi valorifice potenţialul de inovare şi de asimilare a progresului tehnologic. |

 |
|  |

Sursa: Ministerul Dezvotării Regionale și Administrației Publice

# **POR 2014-2020: fonduri europene pentru achizitia de ambulante noi**

Marti, 4 Septembrie 2018

|  |
| --- |
| În perioada 09.07.2018 - 31.08.2018, a fost deschis apelul POR/2018/8/8.1/8.2/1 dedicat achiziţionării ambulanţelor şi echipamentelor aferente acestora, în vederea creşterii capacităţii de reacţie şi răspuns în cazul situaţiilor de urgenţă şi dezastrelor colective.  Aceste echipamente vor permite evaluarea, primul-ajutor calificat, acordarea asistenței medicale și transportul pacienților atât prin modernizarea infrastructurii existente a sistemului integrat de urgență, cât și prin dezvoltarea de noi structuri în cadrul acestuia. La sfârşitul lunii august 2018, au fost depuse cele 7 proiecte regionale, apelul fiind destinat regiunilor mai puţin dezvoltate (regiunea Bucureşti-Ilfov nu este eligibilă în cadrul Axei  Prioritare 8).Astfel, au fost depuse proiecte cu o valoare nerambursabilă (fonduri europene și buget de stat) de 391.232.199 lei pentru achiziționarea următoarelor tipuri de ambulanțe, distribuite în cele șapte regiuni eligibile (Sud-Est, Sud Muntenia, Sud-Vest Oltenia, Vest, Nord-Vest, Nord-Est, Centru):* ambulanțe de tip A 2;
* ambulanțe de tip B 4 x2;
* ambulanțe de tip B 4 x 4;
* ambulanțe de tip C pentru transportul nou-născuților în stare critică;
* ambulanțe specializate pentru pacienții cu risc biologic;
* ambulanțe pentru transport victime multiple;
* posturi medicale avansate;
* unități de suport pentru accidente colective;
* ambulanțe pentru acces în zone foarte greu accesibile.

Beneficiarii eligibili ai acestui apel sunt parteneriatele formate din Inspectoratul General pentru Situaţii de Urgenţă (IGSU), în calitate de lider de parteneriat, şi inspectoratele județene pentru situații de urgență (ISU) din fiecare regiune. Serviciile de Ambulanță Județene (SAJ-urile), autoritățile administrației publice locale (consiliile județene şi consiliile locale), instituțiile publice cu atribuții în domeniul căutării-salvării de persoane în zone montane, greu accesibile, alături de ISU şi IGSU, sunt beneficiari direcți ai achizițiilor acestor echipamente.Grupul țintă al acestor proiecte este reprezentat de populaţia care va beneficia de servicii medicale şi echipamente care vor permite creșterea capacității de răspuns în situații de urgență, inclusiv în cazul accidentelor cu victime multiple, şi vor crește eficiența și calitatea serviciilor medicale de urgență și a celor de prim-ajutor calificat.Acest apel de proiecte este organizat în cadrul Axei Prioritare 8 – „Dezvoltarea infrastructurii de sănătate şi sociale”, prioritatea de investiții 8.1. – „Investiţiile în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreere, precum și trecerea de la serviciile instituționale la serviciile prestate de colectivitățile locale”.În cadrul acestei axe, se finanţează, prin apeluri separate, proiecte dedicate serviciilor de sănătate şi proiecte de infrastructură pentru servicii sociale.Pentru apelurile de proiectele dedicate Obiectivului Specific 8.2 „Îmbunătățirea calității şi a eficienței îngrijirii medicale de urgență”, au fost alocate 160.906.014 euro (FEDR şi bugetul de stat), din care 94.906.014 euro reprezintă suma pentru apelul dedicat ambulanţelor.\* \* \*Programul Operațional Regional (POR) 2014-2020 este unul dintre programele operaționale din generația 2014-2020 implementate în România, cofinanțate din fondurile europene structurale și de investiții şi gestionate de MDRAP, în calitate de Autoritate de Management.POR 2014–2020 are ca obiectiv general creşterea competitivităţii economice şi îmbunătăţirea condiţiilor de viaţă ale comunităţilor locale şi regionale, prin sprijinirea dezvoltării mediului de afaceri, infrastructurii şi serviciilor, pentru dezvoltarea durabilă a regiunilor, astfel încât acestea să-şi poată gestiona în mod eficient resursele şi să-şi valorifice potenţialul de inovare şi de asimilare a progresului tehnologic.  |

Sursa:Ministerul Dezvotării Regionale și Administrației Publice

# **Victor Negrescu: „Suntem pregătiți pentru a gestiona din punct de vedere organizatoric şi logistic evenimentele din cadrul Preşedinţiei României la Consiliul Uniunii Europene“**

Data: 06.09.2018

Ministrul delegat pentru Afaceri Europene, Victor Negrescu, a prezidat, joi, 6 septembrie 2018, ședința Comitetului de Coordonare a Sistemului național de gestionare a Afacerilor Europene.

În cadrul reuniunii au fost prezentate progresele înregistrate în ultima perioadă în procesul de pregătire pentru preluarea Președinției Consiliului Uniunii Europene, în primul semestru al anului 2019, cu accent pe liniile directoare pentru continuarea demersurilor care vor permite preluarea fără sincope a mandatului.

Ministrul delegat a prezentat concluziile celei de-a zecea reuniuni a Consiliului Interministerial pentru Pregătirea și Exercitarea Președinției României la Consiliul Uniunii Europene din 4 septembrie 2018, subliniind necesitatea unei acțiuni concertate a tuturor ministerelor și a celorlalte instituții cu responsabilități în cadrul procesului de pregătire a mandatului, atât în dialogul și coordonarea pe plan intern, cât și în dialogul cu partenerii europeni.

*„Acest exerciţiu impune o capacitate administrativă corect dimensionată, foarte bine echipată din punct de vedere al competențelor şi nivelului de expertiză, un proces de coordonare profesionist şi eficient, precum și un efort convergent din partea întregii administraţii şi chiar a societăţii româneşti în ansamblul ei. Am intrat deja în etapa finală a procesului de pregătire a mandatului și suntem pregătiți pentru a gestiona din punct de vedere organizatoric şi logistic evenimentele din cadrul Preşedinţiei României la Consiliul Uniunii Europene. Calendarul actualizat al reuniunilor care vor fi organizate în România pe durata exercitării mandatului cuprinde circa 300 de evenimente, care se vor desfășura la București și în țară, acoperind toate județele“*, a declarat ministrul delegat pentru Afaceri Europene, Victor Negrescu.

De asemenea, în cadrul reuniunii au fost purtate discuții cu privire la evoluția procesului Brexit la nivel european, pregătirea exercitării de către România a Președinției Strategiei Uniunii Europene pentru Regiunea Dunării, stadiul îndeplinirii obligației de transpunere a legislației europene în cea națională, precum și aspecte care țin de cooperarea extinsă în domeniul afacerilor europene.

**Informații suplimentare:**

Comitetul de Coordonare a Sistemului național de gestionare a Afacerilor Europene, care funcționează în actuala sa formă în baza HG nr. 34 / 2017 privind organizarea și funcționarea Sistemului național de gestionare a Afacerilor Europene, în vederea participării României la procesul decizional al instituțiilor Uniunii Europene, își desfășoară activitatea sub conducerea ministrului delegat pentru Afaceri Europene și sub îndrumarea Prim-ministrului României.

Principalul obiectiv al acestuia este asigurarea participării eficiente a României la procesul decizional din cadrul instituțiilor Uniunii Europene. Comitetul are în componență o reprezentare a ministerelor și a altor organe de specialitate, la nivel de secretar de stat cu atribuții în domeniul afacerilor europene.

Sursa: Ministerul Afacerilor Externe

# **Lansarea celei de-a doua etape a programului „Voluntari ai Președinției României la Consiliul Uniunii Europene“**

Data: 04.09.2018

Ministerul Afacerilor Externe, prin intermediul ministrului delegat pentru Afaceri Europene, a lansat marți, 4 septembrie 2018, partea a doua a programului „Voluntari ai Președinției României la Consiliul Uniunii Europene“.

Acțiunea se va desfășura în perioada 16 septembrie 2018 - 31 decembrie 2018 și vizează implicarea a 40 de voluntari. Cetățenii interesați să desfășoare un stagiu de voluntariat în cadrul Ministerului Afacerilor Externe, în contextul pregătirii și exercitării Președinției României la Consiliul Uniunii Europene, își pot depune dosarul de înscriere prin intermediul aplicației online de pe site-ul de prezentare a pregătirilor pentru preluarea mandatului, [www.romania2019.eu](http://www.romania2019.eu/).

„*Ne dorim ca proiectul Președinției României la Consiliul Uniunii Europene să aibă impact la nivelul întregii societăți, astfel încât fiecare român să simtă că acest proiect îi aparține. Programul de voluntariat le permite celor selectați să contribuie cu ideile și proiectele lor la îndeplinirea cu succes a acestui moment important pentru România“*, a declarat ministrul delegat pentru Afaceri Europene, Victor Negrescu.

În perioada 1 aprilie 2018 – 30 iunie 2018 s-a desfășurat, în cadrul Ministerului Afacerilor Externe, programul-pilot „Voluntari ai Președinției României la Consiliul Uniunii Europene“,  în cadrul căruia au participat 38 de voluntari, aleși din peste 200 de aplicanți, cu vârste cuprinse între 18 și 40 de ani.

În afara activităților curente din cadrul instituției, aceștia s-au implicat activ la organizarea și desfășurarea evenimentelor din cadrul ciclul de „Consultări cetățenești privind viitorul Uniunii Europene“, precum și a altor acțiuni de informare dedicate Președinției României la Consiliul Uniunii Europene, organizate sub egida campaniei „Dialoguri Europene“.

 Sursa: Ministerul Afacerilor Externe

# [**O delegație a MFE a avut o serie de întâlniri de lucru la Bruxelles**](http://www.fonduri-ue.ro/presa/comunicate/2524-dna-mihaela-toader-secretar-de-stat-in-mfe-a-avut-o-serie-de-intalniri-la-bruxelles-cu-oficialii-comisiei-europene)

Data:06 Septembrie 2018

O delegație MFE a avut o serie de întâlniri de lucru la Bruxelles

O delegație a Ministerului Fondurilor Europene, condusă de doamna Mihaela Toader, secretar de stat, a avut o serie de întâlniri la Bruxelles, cu oficialii Comisiei Europene.

Reuniunile de lucru au avut drept scop continuarea dialogului la nivel tehnic, în vederea identificării celor mai bune soluții pentru accelerarea implementării Programelor Operaționale pentru perioada 2014-2020.

Au mai participat, din partea MFE, domnii Cătălin Gheran, director general AM POIM și Vladimir Rovințescu, director general AM POCU.

S-a discutat, de asemenea, despre stadiul pregătirilor pentru perioada de programare post- 2020, dar și despre unele aspecte privind preluarea de către România a Președinției rotative a Consiliului UE, din prima jumătate a anului viitor.

O întâlnire de lucru separată a fost prilejuită de calendarul viitoarelor negocieri asupra viitorului CFM (Cadrul Financiar Multianual) și de statutul de viitoare Președinție în care se află România.

La întâlnire au participat reprezentanții Secretariatului General al Consiliului UE și ai Presedinției Austriei.

Sursa: Ministerul Fondurilor Europene

# [**A fost publicat ghidul practic pentru colectarea și raportarea indicatorilor pentru beneficiarii POCU**](http://www.fonduri-ue.ro/presa/comunicate/2523-a-fost-publicat-ghidul-practic-pentru-colectarea-si-raportarea-indicatorilor-pentru-beneficiarii-pocu)

Data: 06 Septembrie 2018

A fost publicat ghidul practic pentru colectarea și raportarea indicatorilor pentru beneficiarii POCU

Autoritatea de Management pentru Programul Operațional Capital Uman (POCU), din cadrul Ministerului Fondurilor Europene, anunță publicarea Ghidului practic pentru colectarea și raportarea indicatorilor POCU.

Documentul este dedicat sprijinirii beneficiarilor în implementarea proiectelor finanțate prin POCU 2014-2020.

Ghidul practic pentru colectarea și raportarea indicatorilor POCU, versiunea septembrie 2018, este un instrument practic de referință pentru colectarea și raportarea indicatorilor de program (comuni UE și specifici POCU), cu rolul de a sprijini beneficiarii în îndeplinirea obligațiilor ce le revin în legătură cu monitorizarea și raportarea indicatorilor de program la nivelul fiecărui proiect.

Ghidul practic pentru colectarea și raportarea indicatorilor POCU are ca referință documentele specifice POCU utilizate în monitorizarea indicatorilor de program, de ex. Manualul Beneficiarului, ghidul condiții generale și ghidurile condiții specifice aferente apelurilor de propuneri de proiecte lansate în cadrul POCU.

Drept urmare, este necesară utilizarea acestui ghid împreună cu celelalte documente menționate, pentru o înțelegere corectă și completă a cerințelor referitoare la colectarea și raportarea indicatorilor. În cazul în care apar diferențe între informațiile prezentate în Ghidul practic pentru colectarea și raportarea indicatorilor POCU, inclusiv între fișele individuale și Manualul Beneficiarului, respectiv între ghidul condiții generale și ghidurile condiții specifice, informațiile din ghidurile condiții specifice vor prevala, urmând ca Ghidul condiții generale și fișele indicatorilor să fie actualizate corespunzător.

Sursa: Ministerul Fondurilor Europene

## **MADR, alături de Asociația Crescătorilor de Albine din România, la aniversarea a 60 de ani de existență**

Daniel Dumitru Botănoiu, secretar de stat în cadrul Ministerului Agriculturii și Dezvoltării Rurale, a participat în data de 6 septembrie 2018, *la aniversarea a 60 de ani de existenţă a Asociaţiei Crescătorilor de Albine din România (ACA).* Evenimentul a avut loc în sala de conferinţe a Institutului de Cercetare şi Dezvoltare în Apicultură din Bucureşti.

Cu această ocazie, secretarul de stat a vorbit despre *importanța sectorului apicol în România, prezentând date despre producția de miere extrasă la nivelul anului 2017 (sursa Eurostat)*, fiind înregistrate **peste 30.000 tone**, în creștere față de anul 2016, când au fost realizate 21.202 tone. În ce privește **numărul familiilor de albine**, se constată, de asemenea, **o creștere** de la 1.437.394 familii în 2016, *la 1.602.453 familii în anul 2017.*

De asemenea, secretarul de stat Botănoiu a prezentat programele de sprijin derulate de Ministerul Agriculturii - Programul Național Apicol 2017-2019, prin intermediul căruia apicultorii au la dispoziție fonduri în valoare de 97.626.000 lei, cu o alocare de 32.542.000 lei pentru fiecare an. Sprijinul financiar este destinat pentru achiziţionarea de medicamente pentru tratarea varoozei şi nosemozei, colectoare de polen, colectoare de propolis, uscător de polen sau încălzitor miere, mătci şi/sau familii de albine. Mai pot fi procurate cutii în vederea reformării cutiilor uzate în urma deplasării acestora în pastoral sau maturator, centrifugă, topitor de ceară cu abur din inox prin intermediul cooperativelor agricole.

Totodată, Daniel Dumitru Botănoiu a reamintit despre măsurile de încurajare a consumului de miere pentru perioada 2018 – 2020, ”**Programul  mierea în școli”, care are ca rol principal educarea copiilor cu privire la consumul responsabil de produse din sectorul apicol, precum și susținerea activităților din sectorul apicol.**

**De acest Program vor beneficia peste 1,4 milioane copii din grădinițe și scoli, dar și** toți apicultorii români. Între efectele așteptate se numără stimularea consumului de miere polifloră românească, precum și asigurarea unei trasabilități adecvate prin furnizarea unui borcan de miere cu 350 gr.

Sursa: Ministerul Agriculturii și Dezvoltării Rurale